644: Lionel Messi Pelening afsonaviy rekordini yangiladi

“Barselona” hujumchisi Lionel Messi La Liga 15-turi doirasida 22-dekabr, seshanba kuni “Valyadolid”ga qarshi kechgan bahsda (3:0) gol urishga erishdi.

Bu 33 yoshli futbolchi uchun katalon klubidagi 644-gol bo‘ldi. Shu tariqa argentinalik hujumchi bir klubdagi gollar soni bo‘yicha Braziliya afsonasi Pelening rekordini yangiladi.
Pele “Santos” safida 643 ta gol urgan va bu borada mutlaq rekordchi edi.
Messi “Barselona”da 2003-yildan buyon to‘p suradi. Pele “Santos” safida 1956—1974-yillarda to‘p tepgan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!